section_heading: Umjetnički nakit u Hrvatskoj
paragraph_text: Danas dio autora kao jedino obrazovanje po pitanju umjetničke obrade metala ističe i tečajeve koje se održavaju u Pučkom otvorenom učilištu ili u ateljeu Lazera Lumezija.Određenu ulogu svakako ima i studij   sitne  plastike i  medaljerstva na  Akademiji likovnih umjetnosti u Zagrebu. Važan poticaj u promociji hrvatskog umjetničkog nakita imala je monografija Suvremeni umjetnički nakit u Hrvatskoj autora Marija Beusana (1944. – 2022.), objavljena 2008. u Zagrebu. Beusan je i sam bio oblikovatelj umjetničkog nakita u tehnici emajla, inače po školovanju arhitekt. Spomena je vrijedan i rad Vere Dajht-Kralj, kiparice koja je radila nakit u tehnici emajla na elektroformiranom bakru. Vrlo je važan i rad Aranka Njirić Varga te Jasenke Pavliše (1945. – 2012.), najznačajnijih predstavnica samoukih autora, obje su ove autorice, nažalost pokojne, samostalno formirale vlastiti izraz.<ref>hrcak.srce.hr/file/135169